== Regeringsperiode ==
Prins Edvard befandt sig på Ludlow, da der kom bud om faderens pludselige død, og han arvede tronen som tolvårig. Edvard 4.'s testamente, der ikke længere eksisterer, udnævnte hans bror, [[Richard 3. af England|Richard, hertug af Gloucester]], som værge under sønnens mindreårighed. Både den nye konge med følge fra vest og Richard med følge fra nord satte kursen mod London, og de to parter slog følge i [[Northamptonshire]]. Den 29. april om aftenen mødtes Richard med Edvards morbror, [[Anthony Woodville, 2. jarl af Rivers]], og Edvards halvbror, [[Richard Grey]]. De spiste sammen, men næste morgen blev Woodville, Grey og kongens kammerherre, [[Thomas Vaughan]], arresteret og sendt mod nord.<ref>{{Cite web |url=http://www.r3.org/bookcase/croyland/croy7.html |title=History of Croyland Abbey, Third Continuation |access-date=21. maj 2010 |archive-date=28. juli 2012 |archive-url=https://web.archive.org/web/20120728102136/http://www.r3.org/bookcase/croyland/croy7.html |url-status=dead }}</ref> De blev alle tre henrettet et par måneder senere. Dominic Mancini fortæller, at Edvard protesterede, men resten af hans følge blev afskediget og sendt bort, og Richard fulgte ham til London, hvor den nye konge residerede i [[Tower of London]].<ref>Dominic Mancini: "The Usurpation of Richard III"</ref> Den 16. juni fik han følge af sin yngre bror, [[Richard af Shrewsbury, 1. hertug af York|Richard, hertug af York]].
Historie